Urritx berdexka

Urritx berdexka (Russula cyanoxantha f. peltereaui) Russulaceae familiako onddo espezie bat da. Peltereau frantziarrak izendatutako azpiespezie honek, nominalaren jangarritasun bera du.

 Deskribapena 
Kapela: 6 eta 12 cm bitarteko diametrokoa, globo itxurakotik lau-ganbilera, deprimitu samarra. Ertz inkurbatua, irregularra, leuna. Kapelaren azala distiratsua, berdexka, zertxobait ilunagoak diren fibrila erradialekin.

Orriak: Zuriak, trinkoak, okertuak, elastikoak, ukitzean koipetsuak, ez dira apurtzen ez kapelatik bereizten.

Hanka: Zuria, zilindrikoa, sendoa, gogorra, pixka bat sustrai antzekoarekin.

Haragia: Pikortsua, lodia, zuria. Usain gabea eta zapore gozoarekin.

Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Peltereaui epitetoa, pertsona izenetik dator; Peltereau mikologo frantziarraren omenez.

 Jangarritasuna 
Jangarri ona.

 Nahasketa arriskua 
Espezie nominala baino Russula virescens-aren antzekoagoa da, nominalaren kolore berdea ez da hain uniformea, tonu moreak izaren ditu. Amanita phalloides hilgarriak oin lerdena du, fibrilosoa (ez pikortsua), eraztuna eta bolba zuria ere baditu.

 Sasoia eta lekua 
Udaberrian eta udazkenean. Bakarka edo talde txikietan. Hostozabalen baso heze eta freskoetan: artelatza, haritza, artea.

 Banaketa eremua 
Euskal Herria, Alpeak, Danimarka‎‎, Portugal‎, Espainia‎, Frantzia, Erresuma Batua, Belgika‎, Herbehereak‎, Alemania‎, Eslovakia‎, Txekia‎, Polonia‎, Pirinioak.

 Erreferentziak 

 Kanpo estekak 

Kategoria:Russula
Kategoria:Alpeetako onddoak
Kategoria:Danimarka‎ko‎ onddoak
Kategoria:Portugal‎go‎ onddoak
Kategoria:Espainia‎ko‎ onddoak
Kategoria:Frantziako‎ onddoak
Kategoria:Erresuma Batuko‎ onddoak
Kategoria:Belgika‎ko‎ onddoak
Kategoria:Herbehereetako‎ onddoak
Kategoria:Alemania‎ko‎ onddoak
Kategoria:Eslovakia‎ko‎ onddoak
Kategoria:Txekia‎ko‎ onddoak
Kategoria:Polonia‎ko‎ onddoak
Kategoria:Errusiako onddoak